
118 DR.31.5.2004 

 

mereka balik kampung, Universiti Putra tapi asalnya dari Universiti Pertanian, balik mari 
ke kampung, bantu emak dan bapa mereka.   

Jadi ini yang saya harap kemudian macam MADA, KETENGAH, Ketepi macam-macam 
yang ada agensi kerajaan ini [Ketawa], yang ini kena selaras dengan dasar 
Kementerian Pertanian. Adakah Yang Berhormat bersetuju dengan saya ini longgarkan 
sedikit masalah ini?  Terima kasih, Yang Berhormat.  Jerlun kata suara Yang  

Datuk Hajah Rohani binti Haji Abdul Karim:  Terima kasih Yang Berhormat, 
kawan lama kita, Yang Berhormat bagi Jerai.  Memang kita bersetuju sangat dan insya-
Allah, saya rasa akibat daripada cadangan selama inilah Kementerian Pertanian telah 
mengaturkan strategi yang baru dan lebih-lebih lagi kali ini ditambahkan pula bidangnya 
yang merangkumi industri asas tani.  Jadi, terima kasih Yang Berhormat, ini yang kita 
hendak, Yang Berhormat dan insya-Allah mungkin saya hendak cadangkan Yang 
Berhormat boleh masuk dalam panel penasihat kementerian tidak lama lagi, insya-
Allah…. 

Dato’ Paduka Haji Badruddin bin Amiruldin: Terima kasih Yang Berhormat, 
terima kasih.  [Ketawa] 

Tuan Liow Tiong Lai:  [Bangun] 

Dr. Mohd Hayati bin Othman:  [Bangun] 

Timbalan Yang di-Pertua [Datuk Lim Si Cheng]:  Yang Berhormat, Yang 
Berhormat bagi Pendang… 

Datuk Hajah Rohani binti Haji Abdul Karim:  Bagi saya ini masa sedikit.  
Kalau ada nanti bolehlah mencelah lagi sebab banyak… 

Timbalan Yang di-Pertua [Datuk Lim Si Cheng]: Banyak lagi Yang 
Berhormat? 

Datuk Hajah Rohani binti Haji Abdul Karim:  …daripada jawapan ini 
menjurus kepada apa yang hendak ditanya. Jadi, nanti bolehlah tanya lagi sebab saya 
ini masih terikat dekat WTO ini sahaja. Lepaskan dahulu saya daripada WTO, mungkin 
boleh bertanya soalan.  Terima kasih. 

Tuan Yang di-Pertua, saya ingin memaklumkan di sini bahawa kerajaan tidak 
berhasrat memansuhkan bantuan untuk para petani, penternak dan nelayan. Dalam hal 
ini, saya ingin memaklumkan bahawa WTO tidak menghalang pemberian bantuan 
kerajaan kepada sektor pertanian. Dalam Perjanjian Pertanian WTO, bantuan yang 
diberi kepada sektor pertanian dibahagikan kepada tiga kategori iaitu bantuan yang 
menjejaskan perdagangan bebas dan perlu dikurangkan, bantuan yang kurang tetapi 
masih boleh menjejaskan perdagangan bebas dan bantuan yang tidak menjejaskan 
perdagangan bebas.  

Pada masa ini kebanyakan bantuan yang diberi oleh kerajaan kepada para 
petani merupakan bantuan yang tidak menjejaskan perdagangan bebas. Bantuan-
bantuan ini adalah seperti bantuan dalam bentuk khidmat nasihat teknikal, bantuan 
pemasaran, bantuan pembinaan infrastruktur, latihan, penyelidikan dan sebagainya.  
Jenis-jenis bantuan ini dibenarkan dan kerajaan akan terus memberi bantuan-bantuan 
ini kepada para petani.  

Tuan Yang di-Pertua, berhubung dengan saranan supaya kerajaan 
mengadakan subsidi bagi menjaga kebajikan kaum nelayan, kementerian mempunyai 
matlamat khusus untuk membasmi kemiskinan di kalangan para nelayan. Bagi 
mencapai matlamat tersebut, pelbagai bantuan dan pelbagai program sedang dirangka 
di mana antaranya ialah menyediakan kemudahan latihan, pinjaman dan bantuan 
peralatan.  Pengenalan kepada teknologi baru yang mesra sumber dan membantu 
menyediakan kemudahan pinjaman dan dana kepada kaum nelayan seperti yang 
disebut oleh Yang Berhormat bagi Jerai tadi. 

Tuan Yang di-Pertua, mengenai saiz ladang untuk mencapai economy of skill, 
dengan izin, cadangan ini adalah baik kerana tanpa economy of skill, sektor pertanian 
tidak akan menjadi berdaya saing. Namun demikian, usaha untuk menyusun semula 
pengeluaran petani bagi memperoleh faedah berskala besar tidak mudah dilaksanakan 
kerana ia melibatkan hak milik tanah. Walau bagaimanapun, kementerian ini 
memperbanyakkan lagi program tanaman berkelompok dan mini estet untuk 
memodenkan sektor pertanian negara.  



mereka balik kampung, Universiti Putra tapi asalnya dari Universiti Pertanian, balik mari ke kampung, bantu emak dan bapa mereka. Jadi ini yang saya harap kemudian macam MADA, KETENGAH, Ketepi macam-macam yang ada agensi kerajaan ini [Ketawa], yang ini kena selaras dengan dasar Kementerian Pertanian. Adakah Yang Berhormat bersetuju dengan saya ini longgarkan sedikit masalah ini? Terima kasih, Yang Berhormat. Jerlun kata suara Yang. Datuk Hajah Rohani binti Haji Abdul Karim: Terima kasih Yang Berhormat, kawan lama kita, Yang Berhormat bagi Jerai. Memang kita bersetuju sangat dan insya- Allah, saya rasa akibat daripada cadangan selama inilah Kementerian Pertanian telah mengaturkan strategi yang baru dan lebih-lebih lagi kali ini ditambahkan pula bidangnya yang merangkumi industri asas tani. Jadi, terima kasih Yang Berhormat, ini yang kita hendak, Yang Berhormat dan insya-Allah mungkin saya hendak cadangkan Yang Berhormat boleh masuk dalam panel penasihat kementerian tidak lama lagi, insya- Allah.... Dato' Paduka Haji Badruddin bin Amiruldin: Terima kasih Yang Berhormat, terima kasih. [Ketawa]. Tuan Liow Tiong Lai: [Bangun]. Dr. Mohd Hayati bin Othman: [Bangun]. Timbalan Yang di-Pertua [Datuk Lim Si Cheng]: Yang Berhormat, Yang Berhormat bagi Pendang... Datuk Hajah Rohani binti Haji Abdul Karim: Bagi saya ini masa sedikit. Kalau ada nanti bolehlah mencelah lagi sebab banyak... Timbalan Yang di-Pertua [Datuk Lim Si Cheng]: Banyak lagi Yang Berhormat?. Datuk Hajah Rohani binti Haji Abdul Karim: ...daripada jawapan ini menjurus kepada apa yang hendak ditanya. Jadi, nanti bolehlah tanya lagi sebab saya ini masih terikat dekat WTO ini sahaja. Lepaskan dahulu saya daripada WTO, mungkin boleh bertanya soalan. Terima kasih. Tuan Yang di-Pertua, saya ingin memaklumkan di sini bahawa kerajaan tidak berhasrat memansuhkan bantuan untuk para petani, penternak dan nelayan. Dalam hal ini, saya ingin memaklumkan bahawa WTO tidak menghalang pemberian bantuan kerajaan kepada sektor pertanian. Dalam Perjanjian Pertanian WTO, bantuan yang diberi kepada sektor pertanian dibahagikan kepada tiga kategori iaitu bantuan yang menjejaskan perdagangan bebas dan perlu dikurangkan, bantuan yang kurang tetapi masih boleh menjejaskan perdagangan bebas dan bantuan yang tidak menjejaskan perdagangan bebas. Pada masa ini kebanyakan bantuan yang diberi oleh kerajaan kepada para petani merupakan bantuan yang tidak menjejaskan perdagangan bebas. Bantuan- bantuan ini adalah seperti bantuan dalam bentuk khidmat nasihat teknikal, bantuan pemasaran, bantuan pembinaan infrastruktur, latihan, penyelidikan dan sebagainya. Jenis-jenis bantuan ini dibenarkan dan kerajaan akan terus memberi bantuan-bantuan ini kepada para petani. Tuan Yang di-Pertua, berhubung dengan saranan supaya kerajaan mengadakan subsidi bagi menjaga kebajikan kaum nelayan, kementerian mempunyai matlamat khusus untuk membasmi kemiskinan di kalangan para nelayan. Bagi mencapai matlamat tersebut, pelbagai bantuan dan pelbagai program sedang dirangka di mana antaranya ialah menyediakan kemudahan latihan, pinjaman dan bantuan peralatan. Pengenalan kepada teknologi baru yang mesra sumber dan membantu menyediakan kemudahan pinjaman dan dana kepada kaum nelayan seperti yang disebut oleh Yang Berhormat bagi Jerai tadi. Tuan Yang di-Pertua, mengenai saiz ladang untuk mencapai economy of skill, dengan izin, cadangan ini adalah baik kerana tanpa economy of skill, sektor pertanian tidak akan menjadi berdaya saing. Namun demikian, usaha untuk menyusun semula pengeluaran petani bagi memperoleh faedah berskala besar tidak mudah dilaksanakan kerana ia melibatkan hak milik tanah. Walau bagaimanapun, kementerian ini memperbanyakkan lagi program tanaman berkelompok dan mini estet untuk memodenkan sektor pertanian negara.